**Thomas Hammer Personlig træner**

Kære medlemmer af AIF.

Min rejse startede for snart 6 år siden i denne fantastiske klub. Min søn Mads ville godt starte til tennis og da vi kendte en der spillede i klubben i forvejen, faldt det naturlige valg på AIF. Allerede til første træning blev jeg mødt af en meget glad og motiveret Jytte, som vi alle jo kender hende, hvor vi blev budt velkommen. Da Jytte hørte at jeg tidligere havde været tennisspiller på højt plan og brænder meget for træning og udvikling af mennesker, så sprang jeg med som frivillig hjælpetræner på allerførste dag. Jeg er nu også blevet ansat som cheftræner i klubben pr. 1 april. Jeg sidder også i ungdomsudvalget.

Lidt om mig selv. Jeg er 52 år og bor i Vallensbæk med min hustru Karina og mine to børn Mads og Mille. I min fritid elsker jeg god mad, rejser, dyrke motion og især for tennis og cykling har jeg en stor passion for.

Som person er jeg meget passioneret, positiv, engagereret, kommunikerende, involverende og ser altid det bedste i alle mennesker.

Jeg har altid brændt for træning og jeg har tidligere spillet tennis på højt plan, hvor det bl.a. er blevet til et sjællandsmesterskab og flere 1 divisionskampe. Jeg har gennemført en af verdens hårdeste Ironmans på Lanzarote, samt 8 maraton og 5 halvmaraton. Jeg har også cyklet 7 gange op ad bjerget Mont Ventoux i Provence og meget mere.

 Min største passion er dog stadig udvikling af mennesker og deres kompetencer og det er derfor jeg skriver dette indlæg. Jeg har nemlig fået godkendt af bestyrelsen, at jeg gerne må tilbyde ekstra tennis lektioner til medlemmer af klubben, da der er efterspørgsel for ekstra træning.

Jeg tager 250 kroner i timen, og træningen vil selvfølgelig blive tilrettelagt efter, hvad behov I har som spiller og jeres løbende udvikling. Jeg kan træne op til 3 personer ad gangen, og prisen vil stadig være den samme. Man planlægger personligt med mig, hvad dag og tid vi spiller ift. bookning af bane.

I bedes indbetale pengene ved at klikke på nedenstående link(Obs. Husk at skriv jeres navn i kommentarfeltet:

I kan kontakte mig på:

Tlf. 51593835 eller mail, hammer0707@outlook.dk hvis I er interesseret eller vil hører lidt mere omkring træningen.

Hilsen

Thomas